Tuduetso Sabure
Tuduetso Sabure (sündinud 16. juunil 1982) on Botswana maletaja, naiste suurmeister (2005). Sabure on 2005. aasta Aafrika naiste malemeister. Ta on mänginud Botswana naiskonna koosseisus neljal naiste maleolümpial (1998, 2000, 2004, 2010). 2005. aastal Aafrika esivõistlustel kahe parema hulka jõudmisega kvalifitseerus Sabure 2006. aastal Jekaterinburgis toimunud naiste maailmameistrivõistlustele (64 osavõtjat), kus sai turniiritabelis eelviimase, so 63. asetuse. Avaringis kohtus ta Humpy Koneruga, kellele kaotas tulemusega 0:2 ja 32 parema hulka ei pääsenud.